**LA POESIA**

La poesia és un gènere literari que compren les obres escrites en vers. El poema està format per versos i estrofes.

LA RIMA

La rima és la repetició de sons al final de cada vers. La rima és un recurs que pot estar o no.

Molt sovint els poetes utilitzen la repetició del final dels versos per crear la sensació de ritme i musicalitat. La rima pot ser de dos tipus:

1 CONSONANT: quan es repeteixen vocals i consonants a partir de la vocal de la síl·laba tònica.

Un jersei i uns pantalons a

que corrien per la prada b

hi van fer una ensopegada b

que s’hi van deixar els mitjons. a

Miquel Desclot

2 ASSONANT: quan sols es repeteixen les vocals a partir de la síl·laba tònica.

La lluna quieta en el cel és

un rodolí de llanda. a

Li cau el moc gota a gota pobra

lluna refredada! a

Enric Soler i Godes

Per a marcar la rima utilitzem lletres minúscules si el vers és d’art menor i majúscules si és d’art major. Si el vers no rima s’indica amb un guionet (-).

2 LA MÈTRICA

Una altra manera de crear ritme i musicalitat és repetir el nombre de síl·labes que hi ha a cada vers.

Per comptar les síl·labes d’un vers cal tindre en compte:

* que les vocals inicials i finals de paraules diferents quan queden en contacte, s’han d’unir en una mateixa síl·laba (sinalefa) però també podem comptar-les en síl·labes separades.
* que en valencià només es compta fins a l’última síl·laba tònica.

-Els versos de 9 o més síl·labes s’anomenen d’art major i els de 8 síl·labes o menys d’art menor.

Exemples:

A soles vaig per la foscor que em porta

A/so/les/vaig/per/la/fos/cor/que em/por/ta 11 síl·labes

Passaven infants i dones Pas/sa/ven/in/fants/i/do/nes 7 síl.labes

que tornaven del mercat, que/tor/na/ven/del/mer/cat 7 síl.labes

i l'home no s'hi movia i/l’ho/me/no/s’hi/mo/vi/a 7 síl.labes

perquè era l'home parat. Per/què e/ra/l’ho/me/pa/rat 7 síl.labes

3.-COM RECITAR UN POEMA

Recitar un poema no és difícil. A continuació enumerem alguns consells:

• Has d’aprendre el poema de memòria: l’has de llegir moltes vegades, t’has de fixar en el ritme del poema i en el seu sentit.

• L’has de dir amb veu clara i a poc a poc

• T’has de parar a les comes, als punts, als finals de vers i també quan t’agrada una paraula que dius; els silencis reforcen les paraules, el sentit del poema.

• Al final de cada frase, has d’aguantar el to, i no baixar la darrera síl·laba (sinó més bé pujar); és a dir, no vages morint al final de vers, els finals han de ser alts, amb força i mai decadents.

• Tingues en compte que quan recitem poesia parlem de nosaltres mateixos. Només si perds la por a fer-ho i t’hi dones, recitaràs amb força (alegria, tristor, ironia...)

• Quan recites un poema has de donar vida al text, abocant-hi els teus pensaments i idees, les teues emocions i sentiments, les teues passions. T’has de deixar dur per les imatges que et desvetlla el poema, has de parlar com un amic que parla a un altre (ara alegre, ara trist, sempre viu)

Per a practicar pots fer els següents exercicis:

-Digues un dels poemes amb distintes entonacions: sorpresa, alegria ràbia, tristesa, exultació, dolor, amor... i veuràs com en canvia el sentit.

-Digues el poema sense mirar ningú, i després torna’l a dir mirant els amics que t’escolten. Digues el poema assegut i dret. Digues-lo sense gesticular i després gesticulant.

4.-TÈCNIQUES PER A TREBALLAR LA POESÍA

4.1 Poema de grup partint de paraules dites al atzar

S’elegeix un tema (col·legi, família, mar, camp, història...) i cadascú diu una paraula referida al tema. Fem una altra ronda i quan cadascú ha dit dues o més paraules fa una frase i la va dient amb veu normal, sussurrant, cridant, rient, cantant, preguntant... Després es construeix un poema entre tots amb les frases que pareguen més suggestives.

4.2 Poemes a la manera de “cançons de cec”

El grup inventa històries i després elegeixen la que més els agrade. Cada xiquet/a fa una escena de la història col·loquen en un panell. Després es fan versos per a cada escena i es reciten a la manera de “cançons de cec”, eixint cada xiquet/a a dir el seu vers assenyalant l’escena amb un punter.

4.3 Respostes a preguntes

¿D’on vens?, ¿Què més vols?, ¿On vas?, ¿Què em vols regalar?, ¿Qui eres?.... Les preguntes i les respostes s’encadenen buscant una sonoritat i un significat adequat.

4.4 Completar estructures.-

Demanar que completen les línies o buits de versos , sense que sàpiguen d’on venen. Al final es pot ensenyar-los el poema originari d’on s’ha agafat l’estructura.

Exemple:

Si dius gat

com ...................... com si dius gos,

............................... si dius sol

com si.................... com si dius nit,

dius un mot que .......................... dius un mot que és un sol crit.

4.5 Versos encadenats

Exemple:

AL CEL

Al cel, el sol.

Al sol, el foc.

Al foc, la llum.

El cel, el sol, el foc, la llum...

Tot es fica dins de l’ull.

4.6 Repetició d’estructures sintàctiques amb paraules distintes

Exemple:

TOT N'ÉS PLE [fragments]

Quantes roselles al prat de la vila

Tot n'és ple

Quants ocells que fan ombra a l'ermita

Tot n'és ple

Quantes estrelles quan l'agost s'apaga

Tot n'és ple

Quantes fonts fresques pel camí dels masos

Tot n'és ple

Quants aiguamorts a la ciutat captiva

Tot n'és ple

Quanta fruita d'olor darrere el claustre

Tot n'és ple [...]

Quantes donzelles que ploren, a l'alba

Tot n'és ple

Quants anuncis taurins plantats als arbres

Tot n'és ple

Quanta gent trista per la carretera

Tot n'és ple

Quantes antenes de TV en els àtics

Tot n'és ple

J.V.FOIX

4.7 Es pot fer un poema en el que parles amb un amic/a, amb el lector/a...

Exemple:

A tu, qui

siguis, t'invito

a trobar les coses amb

la transcendental bellesa,

com jo les trobo, i tindràs el

poema.

A vegades es pot establir un diàleg

Exemple

On va la llauradoreta?

On va ella tan de matí

-Jo me’n vaig a collir roses

que un ramell n’he de collir.

Què has de fer d’aquestes roses

de les quals mostres desig?

-En tinc d’anar carregada

en el ball d’aquesta nit.

Per qui toquen les campanes

amb un so tan llarg i trist?

-Toquen tocs per una jove

que flors anava a collir.

Per qui ploren les fadrines?

Per qui ploren els fadrins?

Ploren tots la llauradora

que l’ha picada un escorpí.

Tomàs Aguiló

4.8 Repetició d’una paraula o frase a fi de donar-li més importància.

Exemple

La lluna de la muntanya

la lluna que més m’agrada!

Ai com m’agrada la lluna,

la lluna de la muntanya.

És una lluna molt neta,

és una lluna molt clara.

Com és de clara la lluna,

la lluna de la muntanya!

Vicent Andrés Estellés

La ginesta altra vegada

La ginesta amb tanta olor

...

Joan Maragall

4.9 Posar un nom o un verb o un sintagma... darrere l’altre per anar

enumerant objectes, fets, qualitats

Exemple

Pertot arreu

a les parets,

a les fustes,

els mobles,

les portes,

el sostre,

la mosca,

la mosca intolerable.

Joan Brossa

4.10 Construcció de poemes a partir de paraules esdrúixoles

-Comença per recopilar una bona quantitat de paraules esdrúixoles.

-Primer busca en el teu cos, al teu voltant. Està ple d’elles: ròtula, vèrtebra...

-Desprès al diccionari. Si l’activitat es fa a classe, us podeu repartir la recerca(

a cada grup se li assigna un número determinat de lletres per a buscar paraules

que comencen per elles)

-A continuació, reunireu totes les paraules i escriureu el poema.

4.11 Poema en el que tots els versos comencen per la mateixa paraula

Exemple:

Cases pels nostres,

cases per tots,

cases pels pobres,

cases pels mots.

4.12 Poema amb paraules monosíl·labes

-Es tracta de crear un poema d’extensió curta format per versos que

continguen sols paraules monosíl·labes

-Com es tracta d’un joc de llengua, serà útil recórrer al diccionari per a buscar

substantius, adjectius i verbs expressius, a més de les paraules gramaticals

que necessàriament hi haurà que utilitzar.

-La qualitat poètica de la producció importa poc, ja que no es possible

esperar meravellosos poemes d’aquest joc poètic, no obstant si s’ha d’insistir

en la necessitat de produir un poema intel·ligible.

Exemple:

Déu

I tu què vols?

Jo

Doncs jo sols vull

-ei, si pot ser-:

Un poc de fam

i un xic de pa.

Un poc de fred

i un poc de foc.

Un xic de son

i un poc de llit.

Un xic de set

i un poc de vi

i un poc de llet .

I un poc de pau.

Père Quart i Joan Oliver

Jo

sóc

el

cuc

d’un

ull

que

duc

el

suc

i

el

bruc

al

ruc

del

duc

de

Nuc.

M. Desclot

4.13 Poema per a dramatitzar

Exemple:

CANÇÓ DE L'HOME PARAT AL CANTÓ

Parat en aquell cantó,

un cantó de la ciutat,

parat al cap del carrer,

ell era un home parat.

No sabia d’on venia

i no tenia on anar,

i en arribar al cantó

en el cantó es va quedar.

Passaven -i ell les miravaparelles

d'enamorats,

agafats de la cintura,

agafats en un abraç.

Passaven infants i dones

que tornaven del mercat,

i l'home no s'hi movia

perquè era l'home parat.

Llums que s'apaguen i encenen,

la fira de la ciutat,

i en el rostre d'aquell home

una amarga dignitat.

Si de vegades plorava

ningú no el veia plorar.

Ningú res no li advertia,

ni veia l'home parat.

Es féu un arbre de pena,

és feu un arbre d'espant,

allí, al cantó del carrer,

ple d'orgull i humilitat.

Algú va avisar l’alcalde,

i l'alcalde, un “concejal”,

i el “concejal” els qui duien

la grua municipal.

Com qui lleva un monument

d’un carrer de la ciutat,

varen endur-se una nit

l'home, l'home parat.

Vicent Andrés Estellés

4.14 Poemes per a dibuixar

Exemple

PRIMAVERA

Heus ací:

Una oreneta,

la primera,

ha arribat al poble.

I l'home que treballa al camp,

i la noia que passa pel pont,

i el vell que seu en un marge, fora vila,

i fins aquells que en l'estretor de les fàbriques

tenen la sort de veure una mica de cel

han sabut la notícia...

Miquel Martí i Pol

4.15 El limerick

Es una tècnica que proposa Gianni Rodari. Es tracta d’un gènere organitzat i

codificat del sense sentit. Són uns versos que sempre mantenen la mateixa

estuctura:

-Primer vers:defineix al protagonista.

-Segon vers: indica les seues característiques.

-Tercer i quart vers : es realitza un predicat.

-Cinqué vers : epitet final extravagant.

4.16 Poemes narrats

LA FESTA DELS DOFINS

Dos dofins d’aquells tan fins

anaren al mercat

per comprar-ne molts confits,

doncs volien festejar

el bateig dels seus nou fills.

I allà, al fons del mar,

convidaren la balena,

quatre pops, un calamar

la llagosta, una ostra i la sirena

amb l’alegria del moment

i el somriure a cada aleta.

Celebraren l’endemà

a prop de la maresma

la solemne cerimònia,

saltaren cada onada,

pare, mare i els nou fills

exhibint un savi estil

fins la primera llum de l’alba.

I com que tots els convidats aquella nit

s’empatxaren de ritmes i confits

anaren a buscar els dofins

remeis fets de sals i algues

pels oceans d’aquest planeta

i poder-ne guarir la marejada dels amics.

No en va els dofins

tenen fama entre l’espècie humana

de ser uns animals

d’intel·ligència demostrada.

4.17 Poema disbarat

Es forma un corro amb tots els xiquets/es, o es poden quedar com estiguen, si

es prefereix. Eix un i es col·loca al mig de la resta. En veu baixa diu la primera

paraula que li s’ocurrisca. Per exemple: “meló”. La resta de la classe ha d’estar

atents a la paraula per a vore qui és el primer que diu alguna cosa, encara que

siga un disbarat, però que rime amb la paraula dita.

El joc es pot anar gravant i, al reproduir-lo, els xiquets/es, a més de passar-ho

bé, podran seleccionar aquelles composicions que els agrade més.

S’escriu en la pissarra, primer i després, les copien en les seues fulles per a fer

exercicis de lectura individual i col·lectiva.

4.18 Reinventem poemes.

Substitueix els versos del poema original per altres que tinguen la mateixa

forma:

4.19 Comparacions

Es busquen adjectius i verbs i s’estableixen comparacions, després s’escriuen

en forma de vers. Es pot utilitzat “com”, “sembla”, “pareix”

Exemple

Tota la meva vida es lliga a tu

Com en la nit les flames a la fosca.

Bartomeu Rosselló-Pòrcel

(Poesia d’un alumne)

L’esperança és com un peix

que se t’escapa de les mans

com un gra d’arena

que cau a terra.

Demà tristesa

desapareixerà

i seràs feliç.

4.20 La metàfora

Podem usar una paraula que expressa una cosa per dir-ne una altra que hi té alguna semblança. És la metàfora, la reina de les imatges. Estem fent comparacions però no utilitzem “com” ni “sembla” etc.

Exemples

Si diguem: “En Julià és un porc” el que volem dir és que és brut com un

porc. Usem la paraula en sentit figurat.

“La lluna nova és una veueta a la vesprada”

Disfressa de noia

per les mirades era una gasela;

tenia el coll com el del cérvol blanc;

eren els llavis dues flors amb sang;

la mitjanit era la seua trena.

4.21 Si parlem d’animals, plantes, objectes o conceptes com si parlarem

de persones fem una personificació.

Exemple

El roser

del teu terrat,

quan feia vent

s'ajaçava:

treia el cap

per la meva finestra.

Miquel Baucà

5.-ALGUNS TIPUS DE POEMES

5.1 Cal.ligrama

Un cal·ligrama és un poema que en suggereix el tema de què tracta

mitjançant la seua forma i el tipus d’escriptura.

Un cal·ligrama s’ha de poder llegir amb facilitat. Cal fer la lletra gran i clara i

donar al text una forma que permeta veure’l bé.

El cal·ligrama és un gènere antic, però qui li va donar el nom i el divulgà en

la literatura moderna va ser Guillaume Apollinaire(1880-1918)

Joan Salvat-Papasseit (1894-1924) va ser un dels principals creadors de

cal·ligrames en la nostra llengua.

5.2 Redolí

Un redolí és un poema format per dos versos que tenen el mateix nombre

de síl·labes i rimen. Si fem una història amb dibuixos i davall de cada dibuix

posem un redolí tenim una auca.

Exemple

Si no és alegria

no vull poesia.

Vicent Andrés Estellés

5.3 ACRÒSTICS

S’elegeix una paraula i s’escriu en vertical, cada lletra serà la que comence un

vers.

Exemple

Obligades a viure en companyia,

Lligades a la terra i als camins,

Immerses en la pau de cada dia,

Verdes o blaves i amb el sol a dins.

Esclats de fruit –les branques ben curulles!

Reclam de tords i grives en dejú,

Espai del vent que dansa entre els fulles,

Soplouig dels somnis amb el cor ben nu.

6.-RECURSOS INFORMÀTICS

www.infopoesia.net/pdf/Gloria%20Fuertes.pdf

Pequeña antologia de poemas para utilizar en clases de español lengua

extranjera

http://www.google.es/search?q=limerick+poema&btnG=B%C3%BAsqueda&hl=

es

http://www.mallorcaweb.com/magteatre/quaderns/index.html